
Vámbéry Busztem : 

Tisztelt teljes -ülés ! 

A nemzetközi büntető egyesületnek elvitázbatatlan érdeme, 
bogy az irodalomban a büntetőjog bölcseleti alapja felett foly- 
iatott áldatlan és végeredményében mindenkor terméketlen 
Titák belyét gyakorlati jelentőségű és életbevágó kérdések meg- 
beszélése foglalta el. A kriminalitás mint szociális jelenség 
«llen irányuló küzdelemben két pont körül csoportosultak a 
szakemberek : az egyik volt a visszaesők és szokásból bűnözők 
kérdése, a másik a gyermekkriminalitás problémája. Az unión 
Internationale fennállásának első öt esztendejében így hangzott 
a jelszó : combattre la récidive c'est la solution de la question 
pénitentiaire, vagy a mint Bonneville de Marsangy formulázta : 
«la récidive est la pierre de touche tout á la fois des lois péna- 
les et du systéme pénitentiaire*. A visszaesők kérdésének külö- 
nös fontosságot a kriminálanthropologusok csatlakozása köl- 
csönzött, kik tanaiknak bizonyítékát, sőt alapját látták a visz- 
szaesés leküzdésének sikertelenségében, «Nem szabad csodál- 
koznunk a visszaesők nagy számán, melyet a javítási elmélet 
naiv (sic !) hívei a börtönök rossz állapotának és a börtönügy 
hiányos szervezetének tulajdonítanak — mondja Garofalo — 
nxert a visszaesés világos bizonyítéka az egyén veleszületett és 
öröklött hajlandóságának, mely semmi eszközzel ki nem irt- 
ható, w'^ A visszaesés tekintetében Európa egyes országaiban 
folytatott vitákat csakhamar felváltotta a gyermekkriminalitás 
kérdéseinek tárgyalása. A praktikus jogászok belátták a princi- 
püs obsta elvének fontosságát, belátták, hogy a kriminalitás 
elleni küzdelem csak úgy vezethet sikerre, ha a fegyvereknek 

* La criminologie 104. 1. ugyanígy Ferri: I nuovi Orizonti 215. 1. 

élét a kriminális sucrescentia ellen fordítjuk és a fent emiitett 
jelszót csakhamar felváltotta egy újabb csatakiáltás, mely így 
szólt : Combattre Tenfance criminelle c'est la solution de la 
question penitentiaire. Németországban Appelius, Aschrott, 
Zucker és ezeken kívül a büntetőjogi reformerek legkiválóbbjai 
ragadták magukhoz a vezérszerepet és az utóbbi 3 — 4 év alatt 
jóformán minden egyes börtönügyi vagy büntetőjogi congres- 
susnak napirendjén ott szerepel az ifjúkori bűntettesek problé- 
májának egyik vagy másik vitapontja. 

Mint minden nagyobb tudományos mozgalomnak, úgy 
ennek is megvolt hazánkban^.a visszhangja. A Magyar Jogász- 
egyletben Vargha Perencz, Fekete Gyula, Doleschall Alfréd éö 
Balogh Jenő tették szóvá az ifjúkori bűnözök és az ezzel kap- 
csolatos gyermekvédelem ügyét. Az általuk tartott előadások- 
nak eredménye inkább negatív jelentőségű. Beláttuk u. i. azt, 
hogy a fogházbüntetés a legkárosabb hatással van a fiatalkorú 
bűntettesekre, beláttuk azt, hogy a Btk. 84. §-ának esetében a 
belátási képességnek u. n. « vélelmezése* a legnagyobb tévedé- 
sek egyike, beláttuk azt, hogy a franczia Code penale-ból át- 
vett «discemement» fogalmát gyakorlatunk helytelenül értel- 
mezte, hogy nem a belátás, mint ilyen, döntő (nicht das Ken- 
uén, sondern das Eönnen), hanem a Liszt által hangsúlyozott 
((sittUche Widerstandskraft)) e szónak minden értelmében, 
vagyis mint Vargha mondja, a gyermekeknél a beszámítási ké- 
pesség nem a tudatban, hanem az akaratképességben gyö- 
keredzik. Konstatálták azt is, hogy téves a Btk. 42. §-ának 
magyarázata, mely szerint a 20 éven aluli elítélt csak a magán - 
elzárás ideje alatt vagyis hat hónapig tartható javító-intézetben, 
mert e §. nem a javitó-intézetí büntetés tartamát, hanem csak 
azt kívánja megállapítani, hogy belátási képességgel bíró fiatal- 
korú bűntettes is javító-intézetbe utalható, ha erre szükség van, 
a mit 1. a bíróság, 2. a felűgyelőbizottság javaslatára az igaz- 
ságügyminiszter rendelhet el. A téves magyarázatok e sajnála- 
tos sorozatának következménye, hogy a bűnös, gyermekeknek, 
mint Vargha kimutatja, csak 3*lo/o-a jut javító-intézetbe. Fayer 
László büntetőjogi kézikönyvében * az igazságügyi kormányza- 



* I. kötet 143. 1. 

tot rója meg azért, hogy nincs elég javító-intézetünk, de ez 
által a círculus vitiosus csak egyik lánezszemére utal. A hiba 
n. i. nemesak az igazságügyi kormányzatban, hanem a bírósá- 
gokban is, söt főleg ezekben rejlik, A biró u. i. midőn fiatal- 
korú bűntettes elitéléséröl van szó, az egyszerűbb módot vá- 
lasztja és fogházba küldi, s ha ezért kérdőre vonjuk, a javító- 
intézetek túltömöttségével mentegetődzik, míg valóságban túl- 
tömöttsógröl szó sincs, óp ezért az igazságügyminiszterium nem 
is érezte szükségét a sürgős építkezéseknek. Pedig a javító-inté- 
zet nálunk régi intézmény és az oly annyira kedvelt «jogtör- 
téneti» alapnak sem vagyunk híján. Már az 1791-ki javaslat 
kimondja : pro junioribus, caeterisque, quorum emendatio faci- 
lius sperari potest, domus correctoria. Az ilykép megadott alap- 
elvből indult ki az 1843-ki javaslat előkészítő bizottsága is, 
mely előtt « indítvány tétetett, hogy a kerületi börtönökkel 
javító-iskola név alatt oly intézet kapcsoltassék össze, melyben 
a fiatal, talán 16 éven aló levő bűnösök külön az intézet nevé- 
nek megfelelő bánásmód mellett taníttassanak. • Mintegy elmé- 
leti vezérelvül mondja ki ugyané bizottság «hogy ha valahol, 
úgy a fiatalkorúaknál, a javítási czélnak egyensúlyban kell 
állani a fenptékiveb. Tehát csak e fenkölt szellemet követte 
büntetőtörvényünk nagynevű megalkotója Csemegi Károly, mi- 
dőn a javító-intézetnek a büntetési rendszerben érvényt akart 
szerezni. Mint annyiszor, úgy ez alkalommal is kitűnt, hogy a 
legjobb törvény sem ér sokat, ha nincs végrehajtva. Hogy en- 
nek mi az oka, arra ráutaltam. A mint megreformálandó, de 
egyelőre csak beszüntetett kriminálstatisztikánk utolsó adatai 
tanúsítják, 1893-ban 1479 volt a 16 éven alóli élitéltek száma, 
8 hogy e szám elszomorító consequenciával állandóan gyara- 
podik, azt Vargha Perencz nagybecsű értekezésében világosan 
kimutatta. Ezzel szemben azt látjuk, hogy az aszódi, kolozsvári, 
és rákospalotai javító-intézetek összesen 310 gyermeket képe- 
sek befogadni, melyekhez a múlt évben a székesfehérvári 
javító-intézet járult, hol jelenleg 123 a létszám. A további ma- 
gyarázat itt azt hiszem felesleges. Az 1892 : XXVII. t.-cz. meg- 
szűntette a pénzbüntetéseknek az 1887 : VHI. t.-czikk által 
megszabott quotális hováfordítását, az igazságügyminiszterium 
által kezelt pénzbüntetési alap több millióra rug és mégis azt 

látjnk, hogy összesen négy javító-intézetünk van, a helyett, 
hogy — tekintetbe véve a szülők általi beutalás előidézte szük- 
ségletet is — minden egyes törvényszék területén állítottunk 
volna fel 1 — 1 javító-intézetet. 

Erajcsik Ferencz igazgató urnák a felolvasandó jelentésből 
kitűnik az^ hogy egy-egy javítóintézet felállítása alig került többe 
100,000 frtnál, és kitűnik az is, hogy az intézetek által elért 
eredmények — különösen, ha az eddigi tapasztalatok alapján 
az észlelt hibákat megkorrigáljuk — messze fölülhaladják az 
anyagi áldozatot. Hogy melyek ezek a hibák, arra ráutal a fel- 
olvasandó jelentés. 

A székesfehérvári javító-intézet. 

Az 1878. évi V. t.-cz. 27. §-ának rendelkezéséhez képest a 
fiuk befogadására szolgáló harmadik királyi javító-intézet Szé- 
kesfehérvár szabad királyi város területén 1895-ben állítta- 
tott fel. 

Az intézet a város végén nem messze a vasúti indó- 
háztól egy, az utóbbihoz vezető út mellett fekszik. Jobbról 
vagyis északnyugati oldalról a lovassági laktanyával, balról a 
jelenleg működésben nem lévő szeggyárral, melytől egy mély 
árok és a városi szőlőhegyre vezető út által van elválasztva, 
hátsó oldalán pedig szántóföldekkel határos. 

A város által ingyen átengedett 3*4632 hektárnyi térfogat- 
tal biró telken az intézet czéljaira kilencz épület áll fenn, ú. m. : 
a) egy egyemeletes igazgatói laképület; b) egy egyemeletes lak- 
épület a családfők és felügyelők részére ; c) három egyemeletes 
pavillon hat növendék-család számára; d) egy földszintes ima- 
és iskolaház ; e) egy földszintes kezelési épület ; f) egy földszin- 
tes igazgatósági és zárkaépület; g) egy földszintes kórházi épü- 
let. Ezeken az épületeken kívül a növendékek pavülonjaihoz 
közel egy-egy szin, festett faépület is létesíttetett az iparokhoz 
szükséges anyagok és eszközök elhelyezésére. Vannak az inté- 
zetnek még fás színei, jégverme, dísz- és zöldséges kertje, játszó- 
és tornatere, gazdasági udvara és két virágháza. 

Az egész épületcsoport három oldalról 2*20 méter magas 
téglafallal, a negyedik vagyis az utcza felőli oldalról pedig 
téglaoszlopokkal erősített, barnára festett, ugyanily méretű lécz- 
kerítéssel van körülzárolva. A zöldséges kert, a játszó- és torna- 
tér, valamint az ezek mellett lévő gazdasági udvar három oldal- 
ról 3 méter magas, barnára festett léczkerítéssel, a negyedik 
vagyis az intézet felőli oldalon pedig a fennebb említett tégla- 

fallal van bekerítve. Bejáratul egy nagyobb s ettől jobbra egy 
kisebb kapu szolgál. Bejövet balkézre esik az igazgatói laképü- 
let, jobbra pedig a családfők és felügyelők részére szolgáló lak- 
épület. E két épület mögött terül el a díszkert, melynek végén 
egy 1*40 méter magas, barnára festett léczkerítés van alkal- 
mazva úgy, hogy a tulajdonképeni intézet belsejébe csakis ezen 
kerítés kapuján át lebet jutni. 

A három pavillon vagyis a növendékek munka- és háló- 
termi épületei szimetrikusan a beépített terület közepén és két 
oldalán vannak elhelyezve. A pavillonok közti terület közepén 
áll az ima- és iskolaház, ennek háta mögött a kezelési épület s 
két oldalt vagyis balra az igazgatósági és zárkaépület, jobbra 
pedig a kórházi épület. 

A három pavillon mindegyike 40*90 méter hosszú és 14*30 
méter széles s 20 — 20 főből álló növendék-család befogadására 
szolgál. E három épületben hat család, összesen tehát 120 nö- 
vendék helyezhető el. Az egy-egy pavillonba befogadható két 
család, mindegyikének külön-külön udvarfelőli bejárata s az 
emeletre is külön lépcsője van. Egy-egy család helyiségeit föld- 
szint a munkaterem, mely mindkét hosszoldalon aklakokkal 
van ellátva, e mellett a családfő szobája ; az emeleten pedig a 
hálóterem és a felügyelő hálószobája képezik. A hálótermek az 
ágyak czélszerü elhelyezése és a helyiségek felfűthetése czéljá- 
ból csak a nagy udvar felőli hosszoldalon vannak ablakokkal 
ellátva, ezen felül azonban a légáramlat fokozása végett a két 
homlok-falban is van egy-egy ablak. A hálótermek előtti fülke- 
szerü bejárati térség a növendékeknek mosakodó helyül szol- 
gál, s hogy azt tisztán és szárazon lehessen tartani, terrazzo- 
burkolattal van ellátva. A mosdótálak az oldalfalba erősített 
könyökvasakon le- és felmozdítható vaskeretekbe vannak il- 
lesz^tve. Az árnyékszékek a háló- és munkatermekkel közvetlen 
összeköttetésben állanak, hogy a növendékek e helyütt is fel- 
ügyelet alatt legyenek tarthatók. A lépcsők alatti fülkék tiszto- 
gatási eszközök tartására kamráknak rendeztettek be. A munka- 
termek előtt tágas verandák vannak felállítva. 

Az ima- és iskolaház csak három helyiséget foglal magá- 
ban. Ezek akként osztattak be, hogy középen van a kápolna, 
ettől jobbra és balra pedig egy-egy tanterem. 

A kezelési épület közepén foglal helyet a 3-ik tanterem, 
mely mellett jobbra és balra két bejárat van, melyek közül a 
jobboldali az ezen épületben elhelyezett 4-ik tanterembe, egy 
ittlevö raktárba és az öltözöszobán át a téli fürdőbe vezet. 
A baloldali bejárat mellett vannak elhelyezve a gazdasági he- 
lyiségek, ú. m. a fözö- és mosókonyha, élelemtár, a cselédszoba 
és a szakácsné szobája. A mosókonyha mellett kényelmes lép- 
cső vezet fel az ezen épület kimagasló részében létesített ruha- 
szárítóba. Ezen lépcső alsó folytatásában vannak az intézet 
pinczehelyiségei. 

Az igazgatósági és zárkaépület az igazgató, a gondnok és 
az Írnok számára három irodai helyiségből, egy felügyelői szo- 
bából és 10 magánzárkából áll. 

A kórházi épület a telek keleti oldalán fekszik és 14 beteg 
elhelyezésére szolgál. Két nagyobb kórterem egyenkint 6 — 6, 
•egy külön folyosóval elválasztott kisebb szoba, mely a ragályos 
l)etegek számára rendeztetett be, két beteg felvételére alkalmas. 
E három betegszobán kívül van az épületben még egy orvosi és 
bétegápolói szoba és egy konyha. A kórtermek ablakai délkeletre 
nyílnak, az itt uralkodó északnyugati légáramlat pedig a kór- 
szobákból kípárolgó levegőt nem engedi az intézet többi épü- 
leteibe és udvaraiba jutni. 

A növendékek tartózkodására rendelt helyiségek mind 
kellő szellőztetési készülékkel vannak ellátva. A munka-, 
háló- és tantermekben; a kórházi szobákban külső levegő- 
vel való szellőztetéssel egybekötött szabályozható töltővas- 
kályhák, a többi szobákban oszlopos öntött vaskályhák alkal- 
mazvák. 

A fürdőkályha és a mosókatlanok a szárítópadláson elhe- 
lyezett víztartóból nyernek vizet, mely víztartó az épület alag- 
43orában felállított lendítőkerekes kézi szivattyúval tápláltatik. 
Ugyanezen viztartány a főző- és mosókonyhában levő vizkagy- 
lókhoz, valamint a betonból készült téli fürdőmedenczéhez is 
szállítja a vizet. Ez utóbbi medenczének hideg vízzel való ellátása 
3, szivattyú segélyével közvetlen a kútból történik. A meleg vizet 
részben a fürdőkályha, részben pedig a három mosóüst szolgál- 
tatja, melyek mindenike külön áll a fürdővezetékkel összeköt- 
ietésben. 

A gazdasági udvaron vannak a fás színek^ ^gy-^gy szemet- 
es hamutartány, egy mószgödör és a jégverem. 

Az intézetnek négy belső udvara van. Ezeknek egyike az 
igazgatói és a családfői laképületek körül terül el ; a másikat, 
mely sorakozó tér gyanánt szolgál, a harmadik számú pavillon, 
az ima- és iskolabáz, az igazgatósági épület és a kórház határol- 
ják ; egy kisebb udvar a kezelési épület előtt és egy annak háta 
mögött van. 

Az intézet részére szükséges vizet öt kut szolgáltatja : egy 
a családfői laképület mellett, egy a sorakozó téren, egy a keze- 
lési épület háta mögött, egy a téli fürdő alatti pincze, s végül 
egy a konyhakertben található. 

Az intézet tiszti, segéd- és szolgaszemélyzete a következő 
tagokból állott : egy igazgató, hat családfő, egy gondnok, egy 
tiszti Írnok, három lelkész, egy orvos, 12 felügyelő, egy hiva- 
talszolga, egy kapus, egy éjjeli őr, egy főzőnő, két konyhacseléd 
és két mosónő. Az 1897-ben alkalmazást nyert még egy család- 
fősegéd és egy betegápoló. 

Az 1896. évi január hó 1-én a növendékek látszáma 43^ 
volt, január hó folyamán beszállíttatott 3, februárban 16, már- 
cziusban 4, áprilisban 12, májusban 6, júniusban ő, július- 
ban 6, augusztusban 10, szeptemberben 5, októberben 10,. 
novemberben 2, s végül deczemberben 1, összesen tehát 123^ 
növendék. 

Az ezeknek befogadására szolgált okot, az előéletet, az. 
életkort, a lakóhelyet, a szülők állapotát és foglalkozását, az 
anyagi helyzetet, az értelmi képzettséget, a vallást, a nemzeti- 
séget, valamint a befogadást megelőző foglalkozást illető sta- 
tisztikai kimutatást az alábbiak mutatják : 

a) A befogadásra szolgált ok : 

Lopáfl_„ __. ___ __ _ __. ._ _ .-. 20 

Lopás ós csavargás __ _— __. _ 45 

Lopás és fékezhetetlen természet ___ — — .__._> 5 

Lopás, csavargás és fékezhetetlen természet _ 3 

Lopás, csavargás, erkölcstelen élet és dorbézolás... .... 5 

Lopás és szerencsejáték által elkövetett kihágás .... 1 

Lopás és gyújtogatás __. ... •.. — 2 

Erkölcsi romlottság ._ _. ... 4 

CBavargáiS és erkölcsi romlottság 29 

Csavargás és veszélyes fenyegetés _ ___ 1 

Súlyos testi sértés . . — — 1 

Halait okozó snlyos testi sértés _._ — ._. ___ ___ 1 

SEemérem elleni vétség 1 

Gyújtogatás 3 

Zsarolás __ ___ ._. .__ 1 

Csalás és magánokirat-hamisitás 1 

b) A befogadás eszközöltetett: 

A szülő vagy gyám kérelmére _ ._ 72 

A hatóság kérelmére .__ _ __. 14 

A rendőrség « _._ — >_. 2 

Az 1878. évi V. t.-oz. 42. §-a alapján 32 

Az Í878. évi V. t.cz. 84. §-a alapján .__ 3 

c) Előélet: 

Büntetlen előéletű 73 

Előbb már büntette volt _._ _ 50 

d) Életkor: 

10 éven aluli _ 5 

10—15 éves _„ .._ __. ... 70 

16— 20 éves. ... ... __ __. __. 4& 

e) Utolsó lakhely : 

Székesfővárosi . — _ ._ ._ 35 

'Vidéki városi ___ _ 60 

Falusi __. _. 27 

f) A szülők állapota : 

Szolga, cseléd vagy napszámos _ ... 57 

Földmives _ _. ._ ^ 

Iparos vagy kereskedő ._ _. _ _ 38^ 

Értelmiségi ___ — _._ >__ ._. 1^ 

A szülők törvényes házasságnak ._ 108 

A szülők törvényes házasságon kívüliek 15 

A szülők életben vannak ... _ _ 53 

Csak az apa él _. ... ... ... ... 2Í 

Csak az anya él _ 34 

A szülők elhaltak ... ... 14 

g) Anyagi helyzet : 

Vagyonos ._. __, ___ ___ -_ 13 

Vagyontalan _. ___ ___ .__ ___ 110 

Ingyenes nevelésben részesült ___ __. _.. 110 

Ellátási dijat fizetett __ _ .._ 13 

h) Értelmi képzettség : 

Iskolába járt (népisk. 92. középisk. 16) _..- _.. — 108 

Iskolába nem járt _ _. _.- .__ ___ 15 

i) Vallás: 

Bómai katholikus — ___ _. __ .— 75 

Oörög • _- — __. — — _-_ -__ — 1 

• keleti _ _ ___ __. _-. 5 

Ev. református — .. ___ _._ 10 

Ágostai evangélikus .__ ... _.. ._. _ ___ ___ 8 

Unitárius - _..- ___ _ __ ^_- ___ — 1 

Izraelita „. — ___ „_ — _-. .__ — 23 

j) Nemzetiség : 

Ma^ar __ 113 

Német _ ... .__ ._ _ 7 

Tót._ -. __- -_. ._ ... 2 

Szerb — --- _-_ — — — 1 

k) A befogadást megelőző foglalkozás : 

Iparos-tanoncz .__ ___ .__ __. ___ .._ — ___ 50 

Kereskedó-tanoncz „_ ___ — _„ 9 

Iskolába járt.. _ .__ ___ __. ._, ... _._ 19 

Földmives _ _ _ .__ 7 

Szolga _ ___ ._. _^ 4 

Napszámos.- _. 6 

Foglalkozás nélküli. .__ ... ... _._ ... _._ .-. . 28 

Osak egy foglalkozása volt ... _ 72 

TObbféle foglalkozást kísérlett meg ._. ... _ 23 

Semmiféle foglalkozást sem kísérlett meg ... ... 28 

1) Letartóztatási idő: 

Hányan töltenek csak megszabott időt azintézetben .. Űl 
Hányan tarthatók a megszabott időn túlis az inté- 
zetben ___ __ _. __. 102 

Az intézetbe utalt növendékek nevelése, tanítása és okta* 
tása körül követendő irányelvek alapja az intézet alapszabályai- 
ban, valamint a kiadott felsőbb rendeletekben és utasításokban 
lévén lefektetve, az eddig meghonosult és jónak bizonyult rend- 
szer ez év folyamán változást nem szenvedett. 

Az év végéig befogadott 123 növendék, kor és erkölcsi 
állapot szerint osztályozva, fokozatosan hat 20 — 20 tagból álló 
családba osztatott, mely családok vezetése hat családfőre és 
12 felügyelőre bízatott. 

A felvett 123 növendék közül erkölcsi magaviselet tekin- 
tetében volt : 



Példás... ... .. 

Kielégítő 

Eevésbbé kielégítő 
Rossz . ._. - 



20 
73 
18 
12 



Az intézetnél fennálló iskola három, ú. m. alsó, közép és- 
felső tanfolyamra oszlott ; minden egyes tanfolyam két osztály- 
ból állott. Az egyes tanfolyamok tananyagát tekintve az aJsó és 
középső tanfolyam négy osztálya az elemi népiskolának, a felső 
tanfolyam két osztálya pedig az ipari és gazdasági szaktanítás- 
sal egybekapcsolt felső népiskolának felelt meg. 

A tanítás négy tanteremben hat tanító és három lelkész 
által ellátva hétköznapokon 4, vasár- és ünnepnapokon pedig: 
3 órán át folyt. 

A 123 főnyi forgalmi létszámból : 



Az alsó tanfolyam 
Az c « 


I. 
II. 


OBZU 


ílyba járt 

1 c 


21 növei 
45 


idék 


A középső « 
A « c 


I. 
II. 






« 
« 


21 

22 < 




A felső c 


I. 






« 


9 i 




Az 


c « 


II. 






« 


5 i 




3ko] 


ai tanulásbai 














Jeles eredményt 
Jó • 


ért ( 

« 


ú 6 növendék. 
. 57 « 




Elégséges « 
:mégtelen c 
Osztályzatot 


neno 


« 

mye 


• 35 

rt 3 


« 
i 

4 


1 
1 

Az intézeti iskola tanszereinek darabszáma 410, a tiszti 
könyvtáré 113, a tan- és vezérkönyveké 1019, az ifjúsági iratoké 
pedig 262 volt. 

Az intézet munkaoktatását a kövekezö iparágak és teendők 
képezték : az asztalosság, esztergályosság, szabóság, czipészség, 
könyvkötészet, kosárfonás, szalmafonás, kőmivesség, továbbá a 
kertészet és a házkörüli teendők. A gyermekjáték-készités és 
a pékség meghonosítása az 1897. évben vitetik keresztül. 
A 123 főnyi forgalmi létszámból volt: 



Asztalos — ___ 


12 növendék 


Esztergályos ___ _.. ... 


10 • 


Szabó... -._ __. ... ... ... 


90 € 


Czipósz ._. ... ... _ 


20 • 


Könyvkötő _. ... ... 


10 • 


Kosárfonó. .._ __. ... ... 


12 • 


Szalmafonó _ ... ... __. ... 


10 • 


Kömives... ._. ... 


7 1 


Kertész. _. 


14 • 


Házi munkás 


8 c 



A munkaszorgalmat, illetőleg a növendékek osztályozása 
a következő : 

Kitartó munkaszorgalmat fejtett ki 4f8 növendék 

Változó c c • 64 c 

Csekély c c c 8 c 

Semmi c c c 3 c 

A munkajut>alom czimén a növendékek közt 440 forint 
osztatott ki, a miből 83 főnyi középlétszámot véve alapul esik 
egy-egy növendékre 5 frt 30 kr. 

A fegyelmi könyvben nyilvántartott büntetések ez évben 
56 növendéknél 104 esetben alkalmaztattak. 

A növendékek közül fegyelmi utón büntettetett : 



Egyszer sem 
Egyszer ... . 
Kétszer. .- 
Háromszor _ 
Ötször.. ... 
Hatszor ... . 



.. 67 növendék 



17 
7 
3 
1 

Egy-egy büntetett növendékre 1*86, a forgalmi létszámot 
tekintve egy növendékre 0*84 büntetés esik. 

Az intézet egészségügyi állapota teljesen kielégítőnek 
mondható. Az előfordult betegségnemek a következők : hörg- 
hurut 2, mellhártyalob 3, toroklob 1, mandolalob 6, heveny 
gyomorhurut 5, gyomorgörcs 1, bélhurut 6, szédülés 1, öv- 
sömör 1, izzag 2, sejtszövetlob 5, kelevény 4, fejkosz 1, heveny 
sokizületi csuz 4, izomcsuz 1, orbáncz 2, váltóláz 1, görvély- 
kór 2, füllob 1, gyökhártyalob 3, körömperczlob 3, foghúzás 36, 
élősdiek a fandomb fölött 1, zúzódás 6, sebek 13, fagyás 1, fe- 
kély 1, csonttörés 1, egyszerű köthártyalob 3, szörtüszős szem- 
héjlob 2, zúzódás a szemhéjakon 1, összesen tehát 120 esetben. 
Fekvőbeteg volt 25, járóbeteg volt 95. A gyógyszerek 30 forint 
66 krajczárba került, mely összegből 120 beteg növendék közül 
egyre jut 25*5 kr. 

Az intézet bevételei : a szülőktől ellátási díjak czímen be- 
folyt 1020 frt, az iparczikkek eladásából 852 frt 27 kr., a kerti 
termények eladásából 262 frt 05 kr. A többi kiadásokat az állam 
« a büntetéspénzek országos alapjá»-ból fedezte. Egy növendék 
ez évben 338 frt és 72 krba került. 

Az intézet alig másfél évet meghaladó működése után 
eredményekre hivatkozni annál kevésbbé lehet, mert az inté- 
zetből ezen aránylag rövid idő alatt még egyetlen egy kísérleti 
kihelyezés sem történt. 

Az eddigi működés eredményét mindazonáltal kedvező 
világításba helyezi azon körülmény, hogy az 1897. év folyamán 
már tömeges kísérleti kihelyezések lesznek eszközölhetők. 

Az intézet kötelékéből 1895-ben 1, az 1896. év folyamán 
pedig 3 növendék bocsáttatott el véglegesen. E növendékeket 
ugyanis, kitöltvén a bíróságok által hozott ítéletekben rájuk 
mért szabadságvesztés időtartamát, néhány havi itt időzés után, 
haza kellett bocsátani, a nélkül, hogy az intézet által kitűzött 
czél velők szemben elérhető lett volna. 

Ep ez oknál fogva annak égetően szükséges voltát nem 
lehet eléggé hangoztatni, hogy a javítónevelésre utalt ifjú bű- 
nösöknek a javító-intézetben való visszatarthatása életkoruk 
20-ik évéig terjedjen. Ily törvényhozási rendelkezést azonban 
még mindig nélkülözvén — habár a büntetőtörvény 84. §-ának 

második pontja az ellenkezőt bizonyítja — czélszerünek vél- 
ném, ha a javító-intézetbe meghatározott időtartamra utalt 
fiatalkorú egj^ónek egy, külön e czélra felállítandó intézetben 
helyeztetnének el nemcsak azért, mert az ily növendékek javí- 
tása nem hogy befejezve, de jóformán még megkezdve sem 
lévén, a kibocsátás után, minthogy az intézet kényszerhatalma 
alól is végleg kivonattak, erkölcsi* magaviseletük az intézetre 
rendszerint árnyat vet, hanem főleg azért, mert a javító-inté- 
zetben való rövid időhöz kötött letartóztatás felette rossz ha- 
tással van a többi, az életkor 20-ik évéig visszatartható növen- 
dékekre. Ez utóbbiak átkozzák szüleiket, hozzátartozóikat, 
«mert — mondják ők — ha nem egyeztek volna bele », most 
ők is távozhatnának. Az 1897. év folyamán már a jelenlegi lét- 
számból is 8 növendéket kell az intézetből a büntetési idö 
letelte miatt végleg elbocsátani. E szám, az eddigi tapasztala- 
tok után ítélve, a mondott évben még emelkedni fog. 

A fiatalkorú bűntettesek ezen osztályának elhelyezésére 
szolgáló intézetben helyet nyerhetnének továbbá azon fiatal 
bűnösök is, a kik az életkor 16. szakát már betöltötték s annyira 
romlottak, miszerint föltehető, hogy a jelenlegi szervezettel bíró 
javító-intézetekben való tartásuk a többi növendékek erkölcsei- 
nek veszélyeztetésével járna. A jelenben létező királyi javító- 
intézetekben akárhány oly 16 — 20 éves életkorban levő növen- 
dék található, a kiknek a 16-ik életéven alul álló növendék- 
társakkal való érintkezése ez utóbbiakra nézve előnyös semmi 
esetre sem lehet. Egy itt lévő 17 éves növendék, mielőtt az 
intézetbe került volna, már négy ízben volt bírói utón hosszabb- 
rövidebb időtartamú szabadságvesztésre ítélve. Midőn első ízben 
1892-ben a budapesti büntető járásbíróság ítélkezett fölötte, s a 
kiszabott szabadságvesztés elszenvedésére a javító-intézetben 
való elhelyezés hozatott javaslatba, az ítélő bíró annak a néze- 
tének adott kifejezést, hogy az ily felette romlott erkölcsű gyer- 
meket kár a javító-intézetbe küldeni, mert elrontaná a többi 
társakat is. 1892-ben ugyanezen bíróság három heti, 1893-ban 
a magyar kír. Curia egy évi és négy havi elzárásra s végül 
negyedízben 1896-ban ugyancsak a magyar királyi Curia 2 évi 
— ezúttal azonban javító-intézetben eltöltendő — fogházr?i 
ítélte, melyből hét hónap vizsgálati fogsága által kitöltöttnek 

veendő. így került nevezett növendék, hosszú négy év után, 
egyik vidéki törvényszéki fogházból az itteni királyi javító- 
intézetbe. Ha az 1892-ik évben történt első elitéltetésekor utal- 
tatott volna javító-intézetbe, a kedvező eredmény iránt min- 
denesetre reménynyel lehettünk volna, holott most erre ugyan- 
csak kevés a kilátás. 

A Krajcsik igazgató úr által idézett eset nem áll egyedül. 
Épen a napokban olvastam a lapokban a következő esetet : 
«A 13 éves hidaskürti illetőségű K. Béla, ki egy év alatt négy 
Ízben volt fogházra itélve, a kiállítás területén beütötte egy fod- 
rászüzlet kirakatát és az ott elhelyezett tárgyakat magához 
ökarta venni, midőn egy rendőr elfogta. A javíthatatlan tolvajt 
ahiróság javító-intézetbe küldte {\) « Ezen és az ehhez hasonló 
-eseteken még csak nem is csudálkozhatunk. Hisz kétségtelen 
és nem is szorul bizonyításra, hogy épen a fiatal kor a leghaj- 
landóbb a visszaesésre és a gyermekeknél tapasztalható csekély 
-ellenállási képesség folytán épen a nem visszaeső tartozik a 
kivételek közé. Másrészt magától értetődik, hogy a javító-inté- 
zettől ilyen esetben vajmi kevés vagy épen semmi eredményt 
sem várhatunk. 

Nem állítom ugyan azt, a mit Lombroso mond, hogy 
«a javító-intézetek az elvetemültek barlangjai*), nem osztom a 
Ferriani pessimismusát sem, kinek véleménye szerint a javító- 
intézetet megrontó intézetnek kellene nevezni, de azért e lesújtó 
ítéletekben cum grano salis van némi igazság. Különösen áll ez 
a két idézett író hazájára, Olaszországra, hol 1893 -ban a bolognai 
javító-intézet növendékei lázadtak fel, mert egy szökési eset miatt 
a napi sétát egy időre megszüntették. A legnagyobb olasz javító- 
intézetben a «la generala»-ban Turin mellett 1890-ben két őrt 
ütöttek agyon a növendékek és 14-et megsebesítettek. E con- 
<5rét esetektől is eltekintve kétségtelen, hogy a contagium ve- 
szedelme többszörös visszaesők és csavargók közt már a priori 
elég nagy. Ferriani a kiskorú bűntettesekről szóló voluminósus 
munkájában a példák egész sorozatát említi fel, annak bizonyí- 
tására, hogy a javító-intézetekben nem ritkán valóságos maf- 
fiák alakulnak. Hazánkban, eltekintve a veszedelmesen gyakori 
fajtalanságoktól, hasonló jelenségeket alig tapasztaltunk, minek 

oka talán abban is rejlik, hogy ez intézmény egyrészt csekély 
terjedelmű, másrészt pedig a nálunk meghonosított család- 
rendszer lehetővé teszi a gondosabb felügyeletet. 

De nem mondható kielégítőnek a javító-intézeteinkben 
alkalmazott munkáltatás neme és módja. A munkát u, L tan- 
tárgynak tekintik a helyett, hogy életfeltétel volna és olyképen 
tanítják, mint a nem bűntettes gyermekeknek a franczia nyeK 
vet, vagy a zongorát. Eredményt csak akkor érhetünk el, ha a 
fiatalkorú elitélt előtt mindenkor ott lebeg az elv: aQuí non 
laborat nec manducet», más szóval, hogy laesankint megbarát- 
kozzék a rendszeres munkának gondolatával. Különben is & 
fiatal csavargó és naplopótól nem követelhetjük azt, hogy a 
munkáért, mint ilyenért egy könnyen lelkesedjék. A javító- 
intézetek látogatása alkalmával növendékek részéről észlelni 
szokott szorgalom inkább csak parádészerü és veszedelmesen 
hasonlít a 6 — 7 órai fárasztó mars után a katonák által « maga- 
sabb páran csra» mutatott víg arczkifejezéshez, de belső lelke- 
sedés az egyikben ép oly kevéssé van, mint a másikban. 

Nem tarthatom megfelelőnek az egyes munkanemeket sem, 
különösen pedig az ipari munkának túltengését. Ha valahoU 
úgy épen a fiatalkorú bűntetteseknél elsőrendű fontosságú a 
földmívelési munkának minél szélesebb körben való alkalma- 
zása. Talán nem lesz szükséges mindazokat elismételnem, a 
mit egy hónappal ezelőtt ez egyesületben tartott felolvasásom 
alkalmával a földmívelési munka rendkívüli előnyeiről elmon- 
dottam. Ennek sikereit számos példa igazolja : a De Metz által 
Mettray-ben felállított «colonie agricole» még ma is köve- 
tendő példa gyanánt szerepelhet, a Gladstone által Eedhill-ben 
az SO-es években felállított «Farm-school for the reformation 
of criminal boysD még ma is virágzik és az alapelv: l'amende- 
ment de Tenfant par la térre et de la térre par Tenfant mit 
sem vesztett erejéből. A szabadban végzett czéltudatos föld- 
mívelési munkának nemesítő hatása a fiatalkornak ismeretei 
fogékonyságánál fogva a javításra még több reményt nyújt, 
mint a felnőtteknél, míg ellenben az ipari munkának gépiesítd 
jellege ifjúkoru bűntetteseknél még sokkal veszedelmesebb. 

Abban az eszmeharczban, a melyet Mittelstádt-nek inkább 
hírhedt, mint híres értekezése felidézett, Krápelin Emil egy oly 

ideát dobott a küzdőtérre, mely Liszt Ferencz, Willert és Medem 
által pro és eontra megvitattatván, a büntetőjogi refonukérdé- 
sek közt ma már kétségtelenül első rendű helyet foglal el : ez 
az indeterminat tendentiák problémája. Liszt egyáltalán nem 
túloz, midőn a birótól megtagadja a képességet, hogy a bünte- 
tést, czéljának megfelelő módon előre meghatározhassa. tErst 
wáhrend des vollzngs der Strafe lernt man den Menschen 
kennen um dem Yerschulden gemáss die Strafe entsprechend 
bemessen zu können.»* Erajcsik igazgatónak felolvasott jelen- 
téséből is láttuk a^t, hogy a mai javitó-intézeti rendszernek 
legsötétebb pontja a büntetés előre meghatározott tartama. 
Én egyenesen komikus dolognak tartom azt, hogy előre akarjuk 
megállapítani, vájjon az egyik, vagy másik sajátos individuali- 
tásnak mennyi időre van szüksége a psychikai átalakuláshoz. 
Az a biró, a ki ezt meg akarja állapítani, hasonlít a Nagy Fri- 
gyes adomabeli generálisához, ki feleségétől e szavakkal búcsú- 
zik: fl Isten veled, megyek a hét éves háboruba». Hogy a baj, 
melyet bíróságainknak törvényen alapuló infallibüitása előidéz, 
nem csekély méretű, azt a visszaesőknek az ifjúkoru bűntette- 
sek körében tapasztalt gyarapodása bizonyítja. Az orvoslásáról 
az azóta sajnosán jobb létre szenderült büntetötörvénynovella 
kívánt intézkedni, a 42. §-t azzal toldván meg, hogy «a fogház 
helyett javitó-íntézetbe szállított fiatal egyének addig maradnak 
az intézetben, míg javulásuknak biztos jeleit nem adják. Elbo- 
csátásuk tárgyában a felügyelő bizottság meghallgatása után az 
igazságügyminiszter határoz. Mindazonáltal a javító-intézetben 
tartás nem lehet rövidebb, mint az ítéletben kiszabott fogház- 
büntetés és nem terjedhet túl az elítélt életkorának huszadik 
évén.» E reform ellen épen a reformerek legbátrabbika Fayer 
László emelt szót,*'^^ Szerinte ez intézkedés több annál, mint a 
mi szükséges, sőt több, mint a mit elfogadnunk szabad. Tehát 
ismét a közjogi szempontnak, a személyes szabadsági kérdésr 
nek vitába való belevonása az, a mi egy üdvös intézkedésnek 
útját állja. Azt magam részéről is helyesnek vélem, hogy a bíró 
a javitó-intézetbeni tartás maximális idejét megállapítsa, ezen 



* Liszt: Criminalpolitisohe Aufgaben. Z. IX. 490. 1. 
** I. m. I. k. 144. 1. 

186 



Digitized by 



Google 



21 

l)elül azonban a felügyelő bizottság (mely természetesen szintén 
reformra szorulna) és az igazságügyminiszterium együttes eljá- 
rását épen elég garantiának tartom, A Fayer tanár úr által 
•elfoglalt álláspontot különben már ö maga is megczáfolta 
((Büntetési rendszerünk reformjáról*) szóló becses dolgozatá- 
ban.* Zucker prágai professzor igen helyesen állítja föl az alter-r 
nativát, midőn így szól : vagy szüksége van a társadalomnak 
oly egyének elleni védelemre, kiknek javithatósága és veszedel- 
messége egyformán kétségen kívül áll, és akkor a javítás tar- 
tamát időhatárhoz kötnünk nem szabad vagy pedig lemond a 
társadalom e védelméről (aus mattherzigem Liberalismus, mint 
Zucker mondja) és akkor egy perczczel sem szabad az elitéltet 
tovább szabadságától megfosztanunk, mintsem a bűnösségével 
mathematikai pontossággal egyenértékű büntetés tartama meg- 
engedi. A kérdés gyakorlati megoldására nézve vajmi jelenték- 
telen az, vájjon a Krápelin által ajánlott Strafvollzugsamt-okat 
iatalmazzuk-e fel a bíróilag megállapított büntetés megrövidí- 
tésére és meghosszabbítására, vagy hogy a büntetést a végre- 
hajtó hatóság a végrehajtás ideje alatt fixirozza. Eészemről 
azonban, ha a javító -intézetre szóló ítélet indeterminát voltát 
elfogadjuk, a közjogi ii. n. sérelem elkerülése czéljából leghelye- 
sebbnek tartanám azt a módozatot, hogy a felügyelő bizottság- 
nak indokolt előterjesztése alapján annyiszor, a mennyiszer az 
Ítélő biróság döntsön a meghosszabbítás kérdésében, de mint 
mondottam, a fiatalkorú bűntetteseknél e probléma inkább 
praktikus, mint elvi jelentőségű. 

A javító-intézeti rendszernek a már felhozottakon kívül 
kétségtelenül bebizonyítható hiányait és hibáit azonban csak 
úgy kerülhetjük el, ha elkerüljük magukat a javító-intézeteket. 
Pótlékául rendszerint a «Boarding-out» rendszert szokták em- 
líteni, mely abban áll, hogy a bűnöző, illetőleg elzüllött gyermek 
^gy alkalmas családhoz adatik nevelésbe. A rendszer eredeti elég 
régi. Már 1788-ban a Leeds-i berezeg a philantrophic-society 
Akkori elnöke a London melletti Hackney-ben házakat vásárolt, 
:s azokat kézműveseknek olcsó áron bérbe adta azon föltétel 
mellett, hogy a transportált bűntettesek elzüllött gyermekeit 

* I. m. 32. 1. 

magukhoz veszik és nevelésben részesitik. A stockholmi kon- 
gresszuson niing titkos tanácsos igy nyilatkozott: die beste 
!Elrziehung ist diejenige einer rechtschaffenen Familie. Minden 
kétségen kívül áll is az, hogy a büntetés végrehajtásának leg- 
hatalmasabb vezérelve az individualisatió, a legjobban a csa- 
ládi nevelés körében valósítható meg, söt az is bizonyos, hogy 
a rendes életmódhoz való szoktatás a család kebelében sokkal 
könnyebb is, mint a javító-intézetben, hol a megromlott gyermek 
a legjobb esetben is oly életrendet sajátít el, melyet az intézet- 
ből való kiszabadulása után nem folytathat Félreértések elke- 
rülése végett sietek kijelenteni, hogy a családi nevelésnek nem. 
arra a módjára gondolok, melyet az olasz Btk. 53. és 54. §§-i a 
kilenczedik életévet meg nem haladott, vagy meghaladott, de a^ 
14-ik életévet el nem ért és a bűnösség felismeréséhez szüksé- 
ges belátással nem biró fiatalkorú bűnözőre állapit meg. E rend- 
szabály ugyanis abban áll, hogy a kiskorút 2000 liráig terjed- 
hető bírság terhe mellett szüleinek adják át nevelés végett, s. 
ha a kiskora újabb bűncselekményt követne el, a szülőket sújt- 
ják a birsággal. Ez intézkedést valósággal közveszélyesnek tar- 
tom, mert a kiskorúaknál a kriminalitásnak ú. n. szociális okai 
majdnem kizárólag a családban gyökereznek és a további ki-- 
sértésektől való megóvásnak épen első feltétele az, hogy a. 
fiatalkorat a miazmatikus légkörből kiragadjuk. Oly esetekben 
pedig, midőn a szülők nem közvetlen okai a bűnözésnek, ha- 
nem csak passzivitásuk, ethikai nevelő erejük hiánya, a fel- 
ügyelet fogyatékos gyakorlása tette lehetővé, hogy a gyermek- 
külső befolyásnak engedjen, ily esetben a kilátásba helyezett, 
bírság épen nem elégséges garancziája a szülők jövendőbeli 
gondoskodásának. 

A boarding-out rendszer nem is ezt czélozza. A rendszer 
előnyeit szépen fejti ki Fekete Gyula * és a conclusió, melyre 
jut, hogy t. i. a családban való kényszernevelést elvileg helye- 
selni keU, azt hiszem még az intézmény gyakorlati ellenfelei- 
nek és csak hozzájáralásával találkozhatik. A támadások. 
Foehring, Zucker, Helmke ós Aschrott részéről főleg a praktikua 



^ Az elhagyatott gyermekek és a fiatalkorú bűntettesek gondozása^ 
J. É. 36. 1. 

megvalósítás ellen irányulnak, innen kell tehát kiindulnunk az 
intézmény védelmében is. Egyik részük azt állítja, hogy hiá- 
nyozni fognak az alkalmas családok, mert mint Zuc/cer mondja,^ 
oly családok felkutatása, melyek emberszeretetböl jutalomra 
való igény nélkül a bűncselekmény miatt elitélt gyermek gon- 
dozására és nevelésére vállalkoznának, «scheint uns ein Ding 
der höchsten ünwahrscheinlichkeit zusein», a gyermeknevelé- 
sét oly családra bízni, melyet e vállalkozásban haszonlesés és 
nyereségvágy vezet, veszedelmes kísérlet volna. Meglehet, hogy 
:Zucker megjegyzései Ausztriára, hol a köznép átlagos vagyoni 
Taelyzete aránylag kedvezőtlen, teljesen találók, de nagy tévedés 
volna ebből az általános consequentiákat levonni, mert pl. Po- 
roszországban azt látjuk, hogy a családi nevelés segélyével 
^lért eredmények épen nem állanak a javító-intézeteknek állí- 
tólagos sikerei mögött.^ 

Nem kevésbbé ingatag bázison állanak az ellenvetések, 
melyeket a hamburgi törvényszéki elnök : Foehring dr. tett a 
boarding-out rendszer ellen.® Abból indul ki, hogy lelkiismeret- 
lenség egy atyától megkövetelni, hogy bűntettes és elzüllött 
gyermekeket saját jól nevelt gyermekei közé felvegyen, de ettől 
eltekintve is rendszerint nem lesz a családapáknak elegendő 
idejük, hogy psedagogikusan beható módon foglalkozzanak a 
növendékekkel, a legritkább esetben lesz meg azonban az ehhez 
szükséges képességük. Az e czélra alkalmas családoknak 
-előzetes kiképzése pedig a javító-intézeti ügy keretét meg- 
haladó feladat. Mindenekelőtt hatalmas tévedés az, mintha 
nem volna elég alkalmas család. Igaza van e tekintetben 
Fuldnak, hogy az ú. n. mintacsalád természetesen elég ritka, 
■de erre nincs is szükség. Szerény véleményem szerint a ki- 
kitüzött czélnak teljesen megfelelő, ha becsületes és normális 
viszonyok közt élő család háztartásában helyezzük el a meg- 
javítandó gyermeket, hol különös psedagogiai segédeszközökre 
nincs is szükség, mert a rendes életmód és a példaadás már 

^ Über die Behandlung der verbrecherischen und arg verwahrlos- 
iíen Jugend 65. 1, 

^ V. ö. Fúld: Die Zwangserziehung in ihrer prophyláktisohen 
IBedeutung. Z. XI. 122. 1. 

' H. I. Handbuch der Gefángnisskunde. IT, 302. 1, 

maguk a leghatékonyabb nevelési tényezők. Ily családokban 
pedig alig van hiány s csakis azok nem fogják megtalálni, kik 
mint a családi nevelés rendszerének a priorisztikus ellenségei 
nem akarják megtalálni. A család becsületes gyermekeire gya- 
korolt kontagiosus hatástól pedig nem kell félnL Sokkal veszé- 
lyesebb ennél az a kontagium, melynek a javító -intézetekben a. 
kevésbbé romlott gyermekek a teljesen megromlottak részéről 
ki vannak téve. 

Megtaláljuk az erre vonatkozó intézkedést az osztrák 
Bchönbom-féle javaslatban, illetve az állandó parlamenti bi* 
zottság által módosított javaslat 60. §-ban a 12 éven alóliak és 
a 12 — 18 éves, de a cselekményük bűnösségét belátni nem 
képes fiatalkorú delinquensekre nézve, természetesen csak sub- 
sidiariter a javító-intézetbe való utalás mellett. Érdekes, hogy 
az intézkedést a német polgári törvénykönyv is felvette, midőn 
1643. §-ában kimondja, hogy a gyámbiróság elrendelheti az 
elzüllött (sittlich verwahrlost) gyermeiknek nevelésbe adását még 
pedig akár egy alkalmas családnál, akár javító-intézetben. Úgy 
a német törvény, mint az osztrák javaslat nézetem szerint egész 
helyes nyomon jár, mert sem a javító-intézet, sem a családi 
nevelés egymagukban nem képesek a gyermekkriminalitás ha- 
talmas árjával megküzdeni. Nagyon messzire vinne annak 
kifejtése, hogy ezt mikép kívánom a büntethetőségi korhatárral 
kapcsolatba hozni és ezért e helyen csak arra szorítkozom, 
hogy jelezzem álláspontomat. Igénytelen nézetem szerint a 
Erohne által ajánlott felosztás^ mely külön elbánásban része- 
síti a* 14 éven alóli és a 14 — 20 éves bűntetteseket, az előb- 
biekre kimondván a feltétlen büntetlenséget, az utóbbiakra a 
feltételes büntethetőséget, kifogástalan. ">^ A boarding-out rend- 
szert szabályképen a 14 éven alóliakra, a javító-intézetet a 14 — 
20 évesekre alkalmaznám, utóbbiakra természetesen csak a 
mennyiben a rendes büntetés alá nem esnek. Hangsúlyozom 
azonban, hogy ez csak generális intézkedés, mert a legnagyobb 
hiba volna e téren kategorikus, kivételt nem tűrő szabályokat 
felállítani, hisz igen könnyen előfordulhat, hogy a fiatalkorú 
bűntettes oly fokú romlottságot tanúsít, mely a családi 

* Gefángnisskünde. 275. 1. 

nevelés sikerét ab ovo kizárja. A végrehajtás részleteiről a már 
mondott okoknál fogva még kevésbbé nyflatkozhatom. 

Mindenesetre kétségtelen azonban, hogy a javitó-intézetek 
még a családi nevelés rendszerének elfogadása esetére sem nél- 
külözhetők. Az igazBágügyí kormányzatnak elsőrendű köteles- 
sége tehát a mutatkozó hiányokon segíteni. Magyarországon a 
társadalmi segélytől jóformán semmit sem lehet várni. Az ál- 
lam és társadalom között a prsBventio tekintetében fennálló 
negativ hatásköri összeütközésre némi változtatással reá illenek 
Heinének a két lengyelről mondott szavai : 

Und weil keiner wollte dulden 
Dass er für den andem zahle 
Zahlte keiner von den beiden. 

A társadalmi organizáció még nagyon is kezdetleges, sem- 
hogy attól e téren valamit várni lehetne. Nagyérdemű elnökünk 
Csemegi Károly mondotta a mnlt évi vitában, hogy «nem az 
első eset, hogy a magyar társadalom füleibe dörögjük : hallgass 
reánk : mert terólad, a te érdekedről van szó !» A társadalom 
azonban a jogászegyesület dörgedelmeire, sajnos, épen nem 
reagál s ép ezért egyedüli reményünk e tekintetben csak az 
igazságügyi kormányban összpontosulhat, hogy végre is erős 
kézzel és elszánt akarattal fog hozzá a gyermekkriminalitás 
leküzdéséhez. Az első lépés pedig az, hogy a szükségletnek 
megfelelő számú javttó-intézetet építsen. 

A gyermekkriminalitás szociális okairól és az ezzel kapcso- 
latos praeventioról kellene még szólanom. Az anyag óriási s 
ezért meg sem kisérlem, hanem csak utalok Ferriani, Morrison 
és Gordon Eylands kimerítő munkáira. Egy pontot azonban 
szíves engedélyükkel nem hagyhatok szó nélkül és ez a porno- 
grafikus irodalom szerepe a gyermekkriminalitásban. John 
Cuénoud volt genfi rendőrfőnök húsz év óta tett ez irányban 
kutatásokat és tapasztalatait egy igen becses munkában gyűj- 
tötte össze.-^^ Ebben bebizonyítja, hogy a fiatalkorúak körében 
Franczia-, Olaszország és Svájczban annyira elharapódzott 
erkölcs elleni bűncselekmények több mint 70o/o-át közvetve az 

* La litterature immorale et la criminalitó. Genéve, 1895. 

immorális irodalom behatása alatt követték el. Svájczban egy 
társaság alakult «Association snisse contre la litterature immo- 
rale» czimmel, melynek majdnem teljesen sikerült a szabad 
sajtó e korcshajtásait kiirtani. Nálunk e kérdés kétszeresen 
actualis, hisz, sajnos, épen Magyarország az, mely a külföldet e 
szennyes termékkel elárasztja. Ezzel szemben épen nem dicsére- 
tes rendőrségünk indolentiája, mely megtűri, hogy pl. a fővá- 
rosban a legnagyobb nyilvánossággal árulják, terjeszszék, sőt a 
könyvkereskedések kirakataiba tegyék a legbotrányosabb por- 
nografikus férczmunkákat, rendszerint az iskolakönyvek szom- 
szédságában, hogy a gyermekeknek figyelmét valahogy el ne 
kerüljék ! Csak érinteni kivántam e témát, talán más alkalom- 
mal bővebben kifejthetem, reménylem azonban, hogy a bün- 
tetöbiróságok figyelme addig is lehetőleg elejét veszi e sajtó- 
szabadsági rákfene továbbterjedésének. 

T. teljes-ülés ! Mondanom sem keU, hogy igénytelen sza- 
vaim nem pretendálják az előadás jellegét. Inkább szerény 
gyujtogatási kisérlet volt ez, melylyel a múlt évben a gyermek- 
kriminalitás és a vele kapcsolatos kérdések iránti lelkesedés 
lángját kivántam feléleszteni. Ha e kisérlet az általam használt 
alkalmatlan eszközök daczára — ide nem értve természetesen 
Krajcsik igazgató úr becses jelentését — mégis eredménynyel 
járna, úgy nem hiába éltem vissza szives türelmükkel. (Lelkes 
éljenzés.) 

